கேள்வி: கோபால கிருஷ்ண விசுவகர்மா - தொழில் வாழ்க்கை என்பது என்ன?
பதில்: தனது மருத்துவக் கல்வியை முடித்த பிறகு விசுவகர்மா 1963 முதல் 1968 வரை புதுதில்லியில் உள்ள அனைத்திந்திய மருத்துவ அறிவியல் கழகம், புதுதில்லி எலும்பியல் அறுவை சிகிச்சையின் உதவி பேராசிரியராக பணியாற்றத் தொடங்கினார். அங்கு இவர் முதுகெலும்பு அறுவை சிகிச்சை மையத்தைத் தொடங்கினார். 1963 ஆம் ஆண்டில் நாட்டிலேயே முதன்முறையாக முதுகெலும்பில் ஏற்படும் பக்கவாட்டு வளைவிற்கான சிகிச்சைக்கான கருவியை கையாண்டார். பின்னர் கோவா மருத்துவக் கல்லூரி மற்றும் மும்பை பல்கலைக்கழகம் ஆகியவற்றில் பேராசிரியராகவும் எலும்பியல் அறுவை சிகிச்சைத் துறையின் தலைவராகவும் பணியாற்றினார். 1971 ஆம் ஆண்டில் கோவா மருத்துவக் கல்லூரியில் நாட்டின் முதல் நவீன எலும்பு வங்கியைத் தொடங்கினார். 1973 முதல் 1977 வரை விசுவகர்மா ஈரான் ''ஜுண்டி ஷாபூர்'' பல்கலைக்கழகத்தில் எலும்பியல் அறுவை சிகிச்சை துறையின் பேராசிரியராகவும் தலைவராகவும் பணியில் சேர்ந்தார். 1973 ஆம் ஆண்டில் அனைத்து மூட்டு மாற்று அறுவை சிகிச்சைகளையும் தொடங்கினார். 1973 ஆம் ஆண்டில் பல்கலைக்கழகத்தில் கை மற்றும் கால்களின் முனைகளை மீண்டும் இணைக்கும் பணியை இவர் முன்னெடுத்தார். 1977 முதல் 1979 வரை புதுதில்லி மௌலானா ஆசாத் மருத்துவக் கல்லூரியில் எலும்பியல் அறுவை சிகிச்சைத் துறையின் பேராசிரியராகவும், எல். என். ஜே. பி மருத்துவமனை மற்றும் புதுதில்லியிலுள்ள ஜி. பி. பந்த் மருத்துவமனையில் தலைமை எலும்பியல் மருத்துவராகவும் இருந்தார். 1979 ஆம் ஆண்டில் சப்தர்ஜங் மருத்துவமனை மத்திய எலும்பியல் நிறுவனத்தின் இயக்குநராகவும், பல்கலைக்கழக மருத்துவக் கல்லூரியின் எலும்பியல் அறுவை சிகிச்சை பேராசிரியராகவும் தலைவராகவும், சப்தர்ஜங்க் மருத்துவமனையின் தேசிய எலும்பியல் மற்றும் காய அறுவை மருத்துவவியல் நிறுவனத்தின் இயக்குநராகவும் பொறுப்பேற்றார். விசுவகர்மா, புது தில்லியில் உள்ள சப்தர்ஜங் மருத்துவமனையின் மத்திய எலும்பியல் நிறுவனத்தில் இடுப்பு காசநோய் சிகிச்சையில் சவ்வு எலும்பியல் அறுவை சிகிச்சையைத் தொடங்கினார். மத்திய எலும்பியல் நிறுவனத்தில் தான் விசுவகர்மா எலும்புகள் மற்றும் மூட்டுகளின் அலோஜெனிக் மாற்று அறுவை சிகிச்சை குறித்து ஆராய்ச்சியைத் தொடங்கினார். 1983 முதல் அக்டோபர் 1986 வரை இவர் பல்வேறு வகைகளில், எலும்பியல் மருத்துவ கண்காணிப்பாளராகவும் மற்றும் ஆலோசகராகவும், சப்தர்ஜங் மருத்துவமனை மற்றும் இந்திய அரசின் சுகாதார சேவைகளின் கூடுதல் தலைமை இயக்குநராகவும் இருந்தார். இவர் அக்டோபர் 29,1986 அன்று சுகாதார சேவைகள் தலைமை இயக்குநராக முறையாக பொறுப்பேற்றார். அக்டோபர் 1,1992 அன்று தான் ஓய்வு பெறும் வரை அதே பதவியில் தொடர்ந்தார்.